ফেসবুকে একটি পোস্টে মমতা লেখেন, &lsquo;কেন্দ্রীয় সরকার যেদিন নোটবন্দি ঘোষণা করে সেদিনই আমি বলেছিলাম , বিমুদ্রাকরণের ফলে দেশের বহু মানুষ কাজ হারাবেন এবং উত্পাদন কমে যাবে৷ আমার সেই আশঙ্কাই এখন সত্যি হল৷ জানুয়ারি -মার্চ ত্রৈমাসিকে দেশের অর্থনৈতিক বৃদ্ধির হার কমে হয়েছে ৬.১ %৷ আগের বছর ওই সময় বৃদ্ধির হার ছিল ৭ .৯ %৷ অর্থাত্, অর্থনৈতিক বৃদ্ধি প্রায় ২% কমে গিয়েছে৷ দেশের বিভিন্ন প্রান্তে হাজারে হাজারে মানুষ রুজি হারিয়েছেন , অবস্থা সবচেয়ে খারাপ হয়েছে কৃষি ও অসংগঠিত ক্ষেত্রে৷ যাঁরা দেশকে এই অবস্থায় ঠেলে দিয়েছেন তাঁরা এখন কী বলবেন ?&rsquo;এ দিনই হুগলি জেলার তারকেশ্বরে একটি জনসভায় মমতা বলেন , &lsquo;নোটবন্দি ঘোষণার এক সন্তাহের মধ্যে আমিই প্রথম বলেছিলাম , বিমুদ্রাকরণের ফলে দেশের অর্থনৈতিক বৃদ্ধির হার ২ শতাংশ কমবে৷ ছ &rsquo;মাস পর অবস্থা কী দাঁড়িয়েছে সেটা আপনারাই দেখুন৷ বিমুদ্রাকরণের আগে (মোদী সরকার ) আমাদের প্রতিশ্রীতি দিয়েছিল , প্রত্যেকের ব্যাঙ্ক অ্যাকাউন্টে ১৫ লক্ষ টাকা করে দেওয়া হবে৷ কিন্ত্ত সেটা হয়নি৷ &rsquo; মোদী সরকারের সমালোচনার সুযোগ হাতছাড়া হতে দিতে চাননি রাহুলও৷ তাঁর দাবি , অর্থনীতি থেকে বেকারত্ব --- কেন্দ্রের সার্বিক ব্যর্থতা ঢাকতে একের পর এক অজুহাত তৈরি করে আসল জায়গা থেকে আমজনতার নজর সরিয়ে দিতে চাইছে সরকার৷ এ সব তরজা , চাপানউতোর অবশ্য একদমই মানতে নারাজ জেটলি৷ তাঁর পাল্টা দাবি , যে কোনও সময়েই ৭ -৮ % বৃদ্ধির হার অর্থনীতির ভালো স্বাস্থ্যের পরিচয়৷ বিশ্বের সাম্প্রতিক পরিস্থিতিতে ২০১৬ -১৭ অর্থবর্ষে ৭ .১ % বৃদ্ধির হার আন্তর্জাতিক স্তরে যথেষ্ট ভালো৷ তাঁর দাবি , নোটবন্দির কারণেই তিনটি বিশেষ সুবিধা পেয়েছে দেশ৷ এর জেরেই দেশ ডিজিটাইজেশনের দিকে আরও বড় পদক্ষেপ ফেলতে পেরেছে৷ দ্বিতীয়ত , এর ফলে দেশে করদাতাদের সংখ্যা আরও বাড়ানো গিয়েছে এবং তৃতীয়ত , দেশবাসীকে স্পষ্ট ভাষায় এই বার্তা দেওয়া গিয়েছে , যে নগদে লেনদেন নিরাপদ নয়৷ অর্থনৈতিক বৃদ্ধির পরিসংখ্যান প্রকাশিত হওয়ার পর প্রাক্তন প্রধানমন্ত্রী মনমোহন সিংয়ের প্রতিক্রিয়া অবশ্য পাওয়া যায়নি৷ বিমুদ্রাকরণ নিয়ে সংসদে বিতর্ক চলাকালীন তিনি বলেছিলেন , &lsquo;পুরোনো পাঁচশো ও হাজার টাকার নোট বাতিলের ফলে অর্থনীতি অবস্থা খারাপ থেকে আরও খারাপ হয়েছে৷ আরও খারাপ হওয়া এখনও বাকি আছে৷ &rsquo; সিপিএম সাংসদ মহম্মদ সেলিম দাবি করেন , বিমুদ্রাকরণই এর মুখ্য কারণ৷ তিনি বলেন , &lsquo;দেশে বেকারত্ব বাড়ছে৷ মোদী সরকার প্রতিশ্রীতি দিয়েছিল লক্ষ লক্ষ কর্মসংস্থান করবে৷ কিন্ত্ত এখন চাকরি কমছে৷ &rsquo; পশ্চিমবঙ্গ প্রদেশ কংগ্রেস সভাপতি অধীর চৌধুরীও একই অভিযোগ করেন৷